b'\n_START_ARTICLE_\nSophia (robot)\n_START_PARAGRAPH_\nSophia \xc3\xa9s un\xc2\xa0robot humanoide\xc2\xa0desenvolupat per la companyia, amb seu a Hong Kong, Hanson Rob\xc3\xb3tics. Ha estat dissenyada per aprendre i adaptar-se al comportament hum\xc3\xa0 i treballar amb humans, i ha estat entrevistada per tot el m\xc3\xb3n. A l\'octubre de 2017, es va convertir en una ciutadana saudita, sent aix\xc3\xad el primer robot amb ciutadania d\'un pa\xc3\xads.\n_START_SECTION_\nHist\xc3\xb2ria\n_START_PARAGRAPH_\nSegons ella, Sophia va ser activada el 19 d\'abril de 2015. No obstant, la seva creaci\xc3\xb3 va durar uns 30 anys.Est\xc3\xa0 inspirada en l\'actriu Audrey Hepburn, i \xc3\xa9s coneguda pel seu aspecte i comportament hum\xc3\xa0 en comparaci\xc3\xb3 de variants rob\xc3\xb2tiques anteriors. Segons el fabricant, David Hanson, Sophia t\xc3\xa9 intel\xc2\xb7lig\xc3\xa8ncia artificial (IA), processament de dada visual i reconeixement facial. Sophia tamb\xc3\xa9 imita gestos humans i expressions facials i \xc3\xa9s capa\xc3\xa7 de contestar certes preguntes i tenir converses senzilles en t\xc3\xb2pics predefinits (p. ex. en el clima).\xc2\xa0El robot usa tecnologia de reconeixement de veu\xc2\xa0de\xc2\xa0Alphabet Inc,\xc2\xa0(companyia de filial de Google) i est\xc3\xa0 dissenyada amb capacitat d\'aprenentatge. El programari d\'intel\xc2\xb7lig\xc3\xa8ncia de Sophia est\xc3\xa0 dissenyat per SingularityNET. El seu programari de\xc2\xa0IA analitza converses i extreu dades que li permet millorar les seves respostes amb el temps. \xc3\x89s conceptualment similar al programa d\'ordinador ELIZA, el qual va ser un  dels primers intents a simular una conversa humana._NEWLINE_Hanson va dissenyar a Sophia per ser una companya adequada per a\xc2\xa0ancians a\xc2\xa0Resid\xc3\xa8ncies de persones majors, o per ajudar a multituds en parcs o en grans esdeveniments. S\'espera que finalment pugui interaccionar amb altres humans suficientment com per obtenir habilitats socials.\n_START_SECTION_\nSoftware\n_START_PARAGRAPH_\nSophia t\xc3\xa9 un software d\'intel\xc2\xb7lig\xc3\xa8ncia artificial que li permet mantenir un contacte visual amb persones, de les quals pot retenir informaci\xc3\xb3 i, fins i tot, recon\xc3\xa8ixer les seves cares, a m\xc3\xa9s de poder calcar la personalitat humana: pot mantenir una conversaci\xc3\xb3, explicar acudits, etc._NEWLINE_Ben Goertzel, cientific creador del cervell del robot, va emplear diferents tecnologies per tal que Sophia es pogu\xc3\xa9s apropar al m\xc3\xa0xim al pensament hum\xc3\xa0. Per fer possible aix\xc3\xb2, va portar a terme un software que permetia desenvolupar diverses funcions necess\xc3\xa0ries: principalment, el software fa cerques d\'informaci\xc3\xb3 perqu\xc3\xa8 Sophia les pugui comunicar com a resposta a les preguntes que li facin, aix\xc3\xad com expressar i explicar el que l\'envolta. Aquest software t\xc3\xa9 a la configuraci\xc3\xb3 un sistema de  veu,  on es desenvolupen totes les respostes i, en general, tot el que diu Sophia del seu entorn. Aquest element va lligat amb les seves expressions facials les quals depenen del text que digui el robot, \xc3\xa9s a dir, van en relaci\xc3\xb3 al que diu. Finalment, el software analitza tot el que sent per a despr\xc3\xa9s amb la xarxa poder cercar informaci\xc3\xb3 per crear la millor resposta possible. Tota aquesta recolecta d\'informaci\xc3\xb3 es mant\xc3\xa9 en el MindCloud, ja que aix\xc3\xb2 permet fer una an\xc3\xa0lisis de l\'evoluci\xc3\xb3 de la intel\xc2\xb7lig\xc3\xa8ncia del robot a mesura que va interactuant amb la societat, ja que quant m\xc3\xa9s interacci\xc3\xb3 t\xc3\xa9 amb els humans, m\xc3\xa9s coneixements obt\xc3\xa9. Una de les caracter\xc3\xadstiques de Sophia \xc3\xa9s la capacitat que t\xc3\xa9 alhora de fer preguntes  als humans, ja que \xc3\xa9s la seva via d\'aprendre d\'ells. Alhora de respondre, per\xc3\xb2, si no se sap la pregunta,  t\xc3\xa9 la capacitat d\'improvisar la resposta, i normalment el que diu \xc3\xa9s l\xc3\xb2gic i argumentat._NEWLINE_Com b\xc3\xa9 diu Ben Goertzel, tot i semblar que tingui un pensament propi, Sophia diu frases, de les quals no compr\xc3\xa9n tot el que diu. Tot i aix\xc3\xad, David Hanson afirma que, fins ara, \xc3\xa9s el robot  que m\xc3\xa9s creativitat, empatia i compassi\xc3\xb3 t\xc3\xa9 de tots els que ha creat.\n_START_SECTION_\nEsdeveniments\n_START_PARAGRAPH_\nSophia ha estat entrevistada de la mateixa forma que un hum\xc3\xa0, entaulant conversa amb un interlocutor. Algunes respostes han tingut poc sentit, mentre que unes altres han estat impressionants, com les llargues discussions amb Charlie Rose\xc2\xa0en\xc2\xa060 Minuts. En una pe\xc3\xa7a per CNBC, quan l\'entrevistador va expressar preocupacions sobre el comportament dels robots, Sophia bromeja que l\'entrevistador "ha estat llegint massa Elon Musk, i mirant massa pel\xc2\xb7l\xc3\xadcules de Hollywood". Elon Musk\xc2\xa0va tuitar que Sophia podria veure El Padr\xc3\xad i suggerir "qu\xc3\xa8 \xc3\xa9s el pitjor que podria passar?"_NEWLINE_L\'11 d\'octubre de 2017, Sophia va ser presentada a les Nacions Unides amb una breu conversa amb el seu Vice Secretari General, Amina J. Mohammed.\xc2\xa0El\xc2\xa025 d\'octubre, en el Cim d\'Inversi\xc3\xb3 Futura a Riad, li va ser concedida la ciutadania saudita,\xc2\xa0convertint-se aix\xc3\xad en el primer robot a tenir una nacionalitat. Aix\xc3\xb2 va provocar controv\xc3\xa8rsia entre els experts que es van preguntar si aix\xc3\xb2 implicaria que Sophia podria votar o casar-se, o si una desconnexi\xc3\xb3 deliberada del sistema podria ser considerada assassinat. Usuaris de mitjans de comunicaci\xc3\xb3 socials, van utilitzar la ciutadania de Sophia per criticar el registre de drets humans de l\'Ar\xc3\xa0bia Saudita._NEWLINE_El passat febrer del 2018, el robot Sophia va participar en el congr\xc3\xa9s mundial de tecnologia de la informaci\xc3\xb3 (CMTI). Es va dur a terme a Hyderabad, una ciutat del sud de l\'\xc3\x8dndia. En aquesta confer\xc3\xa8ncia es van discutir tecnologia com la intel\xc2\xb7lig\xc3\xa8ncia artificial, el big data... i ella va ser testimoni entre l\xc3\xadders empresaris de tot el m\xc3\xb3n._NEWLINE_Al mar\xc3\xa7 del 2018. Sophia va tenir una "cita" a les illes Caim\xc3\xa1n amb l\'actor Will Smith. El v\xc3\xaddeo sencer de l\'entrevista est\xc3\xa0 penjat a Youtube i s\'ha fet viral per les respostes que dona el robot. Al llarg de la trobada, Will Smith intenta entaular una conversa i bromejar amb Sophia, la qual sembla que no capta el sentit de l\'humor de l\'actor. Un moment rellevant de la cita \xc3\xa9s quan Smith intenta fer-li un pet\xc3\xb3 i Sophia respon dient-li que \xc3\xa9s millor que segueixin com amics, que es vagin coneixent  i que l\'ha incl\xc3\xb2s a la seva llista d\'amics, mentre li pica l\'ullet  Al llarg de l\'entrevista es veuen diferents expressions facials de la robot que volen mostrar diferents sentiments,  de fet, t\xc3\xa9 una llista de m\xc3\xa9s de 60 expressions facials._NEWLINE_A l\'abril del 2018, el propi gobernador de Jalisco, Arist\xc3\xb3teles Sandoval, va anunciar la participaci\xc3\xb3 del robot Sophia a l\'event de tecnologia m\xc3\xa9s gran de M\xc3\xa8xic, el Jalisco Talent Land. En aquest event es van reunir m\xc3\xa9s de 350 joves mexicans participant en curses de drons, reunions de programadors...Va ser la seva primera confer\xc3\xa8ncia en aquesta regi\xc3\xb3. La seva pres\xc3\xa8ncia ha creat enrenou per\xc3\xb2 sobretot una profunda cruiositat sobre com seria el futur si aquest tipus de robots entr\xc3\xa9s en contacte amb el dia a dia dels humans._NEWLINE_\xc3\x89s un robot que ha tingut la possibilitat d\'estar en contacte amb grans celebritats com Jimmy Fallon. Va anar al seu programa de The Tonight Show Starring Jimmy Fallon per demostrar el que havia apr\xc3\xa8s des de l\'\xc3\xbaltima vegada que va estar al seu programa. Va presetar-se amb una veu nova i li va preguntar al Fallon si volia fer un karaoke amb ella. Va escollir la can\xc3\xa7\xc3\xb3 de "Say Something" de A Great Big World, amb Christina Aguilera. Al moment, Sophia es va descarregar la can\xc3\xa7\xc3\xb3 i ja va estar preparada per comen\xc3\xa7ar. Van crear el primer duet hum\xc3\xa0-robot de la hist\xc3\xb2ria de l\'espectacle._NEWLINE_Un altre esdeveniment important va ser quan el robot va comen\xc3\xa7ar a camianr. Li van posar un parell de cames lletges i mec\xc3\xa0niques que produeixen un moviment molt antinatural. Va fer els seus primers passos al CES 2018, la fira anual de la tecnologia que t\xc3\xa9 lloc a Las Vegas. Per aconseguir que camin\xc3\xa9s, es van associar amb Rainbow Robotics and Drones i amb Autonomus Systems Lab, per tal d\'integrar a Sophia en una cos DRC-HUBO, que ser\xc3\xa0 l\'encarregat de donar-li la capacitat de caminar.  La possibilitatd e que Sophia pugui caminar, complementa la seva forma f\xc3\xadsica i l\'ajuda a accedir a tota la gama d\'experi\xc3\xa8ncies humanes. Amb les seves noves cames, la Sophia medeix m\xc3\xa9s o menys 1,80m. amb aix\xc3\xb2, Sophia passa a fer hist\xc3\xb2ria, considerant-se el primer robot humanoide en tenir cames._NEWLINE_Sophia tamb\xc3\xa9 est\xc3\xa0 al m\xc3\xb3n de les xarxes socials. El seu comte de Twitter \xc3\xa9s\xc2\xa0: @RealSophiaRobot i a data d\'avui (2018) t\xc3\xa9 m\xc3\xa9s de 98.000 seguidors i uns 1.000 tuits.El seu comte d\'Instagram \xc3\xa9s @RealSophiaRobot i a data d\'avui t\xc3\xa9 m\xc3\xa9s de 95.000 seguidors i unes 200 publicacions.  A trav\xc3\xa9s de les seves xarxes socials contesta preguntes dels seus seguidors, penja publicacions d\'esdeveniments als quals assisteix, de llocs on viatja...\n_START_SECTION_\nResposta de la comunitat cient\xc3\xadfica\n_START_PARAGRAPH_\nEls experts que han pogut analitzar el codi font de Sophia, afirmen que la millor descripci\xc3\xb3 del robot \xc3\xa9s un robot conversacional amb cara. Alguns afirmen que el seu \xc3\xa8xit es troba en tots els components humans dels quals disposa i que treballen junts a la vegada, ja que altres desenvolupadors han creat algunes d\'aquestes parts amb un millor resultat, per\xc3\xb2 de forma a\xc3\xafllada. Tot i aix\xc3\xb2, la comunitat cient\xc3\xadfica no est\xc3\xa0 massa emocionada amb Sophia, argumentant que es tracta m\xc3\xa9s de la il\xc2\xb7lusi\xc3\xb3 de la gent que intel\xc2\xb7lig\xc3\xa8ncia en si, desacreditant a Sophia com a una fita emblem\xc3\xa0tica en el camp de l\'IA. Goertzel, cap cient\xc3\xadfic de Hanson Robotics, afirma que el seu robot encara no es troba en el punt de tenir una intel\xc2\xb7lig\xc3\xa8ncia artificial forta (AGI), per\xc3\xb2 es mostra optimista en arribar-hi en la propera d\xc3\xa8cada. En la seva defensa, afegeix que gran part de la comunitat cient\xc3\xadfica es troba molesta per la presentaci\xc3\xb3 i el m\xc3\xa8rit que se li est\xc3\xa0 donant a Sophia, per\xc3\xb2 que ho haurien que veure com un benefici, ja que l\'atenci\xc3\xb3 que rep es transforma en finan\xc3\xa7ament per seguir avan\xc3\xa7ant en el projecte i en l\'IA.'